

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 024-04/24-01/3**

**URBROJ: 2198-31-02-24-2**

**U Gračacu, 11. srpnja 2024. g.**

**ZAPISNIK**

23. sjednice Općinskog vijeća Općine Gračac održane 11. srpnja 2024. g. s početkom u 17,13 sati u općinskoj vijećnici.

NAZOČNI: Luka Radusin, Boban Brkić, Milorad Stanisavljević, Rajko Obradović (nazočan do kraja 6. točke dnevnog reda), Tadija Šišić, Ružica Tulumović, Zlatko Burić, Ankica Rosandić.

NENAZOČNI: Jovica Ilić, Viktor Kupčak (nazočan naknadno, tijekom aktualnog sata), Dajana Šušnja Jasenko, Rade Dubajić (nazočan naknadno, tijekom aktualnog sata), Slavica Miličić.

Početku sjednice nazočno je 8 od 13 vijećnika, stoga postoji kvorum za pravovaljano održavanje sjednice.

OSTALI NAZOČNI: općinski načelnik Robert Juko; pročelnica Jedinstvenog upravnog odjela Općine Gračac Bojana Fumić; službenice Anka Šulentić, Svjetlana Valjin, Manuela Filipović, Vinka Grubešić; direktor trgovačkog društva Gračac čistoća- Marko Gale.

Predsjednica otvara aktualni sat u 17,13:

Rajko Obradović: što se događa u Srbu, radi se o mini hidroelektrani između Neteke i Donje Suvaje, prema saznanjima građevinska dobivena 2016. godine, 2022. stavljeno u Prostorni plan, kako ako je dozvola za mlin? Investitor je odlučio prekopati kanal i prekinuti vodoopskrbu za stanovnike, bile su televizijske postaje i mediji. Neodgovorno je od svih nas da se to devastira. Navodno je firma prijavljena na Suvaju; grijeh je da se radi jedne mini hidroelektrane to radi, s tim da ih Europska unija sama ruši. Načelnik: to je naš prirodni biser. Anka Šulentić: hidrološki park. Rade Dubajić dolazi na sjednicu u 17,18. Načelnik- morao je ishodovati suglasnosti svih tijela, ako on sve to ima, onda je stvar tehnički kako izvodi, radi li u skladu s tim. Boban Brkić- njemu je Natura Jadera dala neki papir, taj koji mu je dao on sam bez upravnog vijeća nije mogao dati papir da radi na koritu sa strojevima. Načelnik- neka institucije rade svoj posao. Boban Brkić- inspekcija nije htjela izaći danas kad su mediji, navodno će sutra. Načelnik- bio sam sa zamjenikom Nebojšom jučer, bili su dečki iz vodovoda, privremeno je riješeno, bit će i trajno, volio bih i ja da znamo jel može ili ne može, papir će reći svoje, možda je upućeno na krivu adresu. Rade Dubajić: bespredmetno je to ovdje adresirati jer rijeka Una nije u nadležnosti Općine Gračac, već zaštite okoliša, Natura Jadere i drugih. Viktor Kupčak dolazi u 17,21. Sjednici je sada nazočno 10 od 13 vijećnika. Rade Dubajić: sporan je način pristupa izvođenju tih radova. Šišićev ured je izdao dozvolu, nadležna tijela će utvrditi okolnosti tog slučaja, mi oko ribogojilišta isto 2 godine čekamo papire, obrazlagali smo svima zahvate koje smo morali raditi da spasimo ribu, u izradi su procjene, čekamo dalje. Ne treba pretjerani cirkus, ako je mala hidroelektrana nije joj mjesto tamo, ima terena u nižem toku rijeke Une, a s druge strane ako je bio mlin jedino bi se trebalo definirati s Hrvatskim vodama omjer vode, ljeti od toga nema ništa, mi kad bi uzeli sve iz Une bilo bi prazno korito. Boban Brkić : kako će onda centrala? Rade Dubajić- mora se definirati tko će uzimati i kako. Načelnik- inspektorat neka provjeri. Rade Dubajić- pristup izvođenju radova je pogrešan, ne znam je li u pitanju investitor ili izvođač. Ne treba praviti neku neprijateljsku atmosferu nego vidjeti realno što je. Nama je prioritetno da li je nešto u interesu ovoga kraja ili ne. Ne možemo sve dozvoliti. Ali neki ne razumiju princip institucija, najlakše je na nas sve. Najveći problem u početku ja sam bio uključen u projekt te mlinice, načelnik nije. Ja sam tražio druge lokacije, i ja sam htio kupiti, nije mi odobreno, tada se više nije moglo, ja sam dobio poziv od gospođe Maksimović iz Državnog odvjetništva da pokušavam otuđiti državnu imovinu, a ovo je bilo objavljeno u nekom slavonskom listu, prikriveno, da li je to bilo na vijeću? Bojana Fumić- objave su bile u „Narodnim novinama”, službenom glasilu Republike Hrvatske. Tadija Šišić: imam i ja pitanje za aktualni sat, ali ako hoćete imam priliku iz prve ruke i demantirati neke od vas. ne razumijete ni prostorni plan ni rad ureda. Da li je investitor napravio katastrofu, ne znam. Ja nisam ovlašten, ali ako hoćete kao kolege i vijećnici da vam pojasnim. Nije nikakva nezakonita dozvola, nije to genocid kako sam danas čuo, to je bilo na područjima bivše. Tamo je bila mlinica prije 68-e i moglo je proći, iza toga je građena kuća, bila je legalizacija, podnio je zahtjev, dobio od Ministarstva zaštite okoliša. Natura Jadera, Hrvatske vode, Hrvatske šume, Općina, HEP, svi su se očitovali, gdje je tu nelegalno? Boban je rekao da nije mogao dobiti dozvolu. Da li je to izvođač ili investitor? Što ti Bobane radiš tamo? Boban Brkić- što nisu došli danas kad su bili pozvani? Tadija Šišić- i što je Natura Jadera rekla? Boban Brkić- čovjek nije htio istupati u mase. Tadija Šišić- ako inspekcija to kaže sutra ili prekosutra ili za 5 dana tko to može reći, oni će odraditi svoj posao. Oni koji su mjerodavni su dali suglasnost, ja sam izdao tu dozvolu, svi su dali suglasnost, tko je to iznad nas? Druga je stvar na terenu, neka zatvore na terenu ako ne rade po projektu, onda neka djeluju. Boban Brkić- ja govorim o činjenici što se dešava tamo, je li to moj posao, ono što se tamo na terenu događa je ruglo, zlo. Turisti ne mogu niti prići. Tadija Šišić: predviđeno je prostornim planom županije i RH, nitko ih nije izmislio. Boban Brkić- isto da se ja sutra obratim sa zahtjevom da otvorim farmu svinja na ulazu u Cerovačke špilje. Tadija Šišić- ne ako nije u skladu s planom. Rade Dubajić- Tadija nas je uputio na instance koje to rješavaju i pitaju. Svjetlana Valjin- inspekcija nadzire temeljem kojih akata se radi i radi li se po njima, inače se radovi zaustavljaju a tu je i njihov nadzor. Anka Šulentić- redar je prijavio što je mogao, vjerovatno imaju dokumentaciju, a da li je poštuju to je druga stvar. Tadija Šišić- tu su, kako je Svjetlana rekla, inspekcije i nadzor. Ako hoćete službeni odgovor od mog ureda uputite dopis. Moje je pitanje što se događa s ovim zemljištem na području Općine Gračac, kako su mogli neki uknjižiti na stotine hektara zemlje i to prodavati, da li je to uzurpiranje prostora, to je dilanje. Tko će vratiti zemlju koju netko dila između sebe. Ti si Rajko svaku sjednicu pitao za poljoprivredno zemljište,a što je sad s ovim? Rajko Obradović- i ja bih volio znati. Anka Šulentić- institucije će odraditi svoje, ako nije u redu neka se vrati, možda je netko iskoristio rupu u zakonu. Tadija Šišić- ja sam od vas očekivao to pitanje, a netko dila i međusobno to prodaje i zarađuje. Predsjednica- jesu li tu bili prosvjedi i je li to prijavljeno? Tadija Šišić- hoće li to proći ispod radara, a mi se tu 5 godina svađamo oko poljoprivrednog zemljišta. Načelnik- žao mi je što nije zamjenik tu, on je više uključen u tu problematiku.

Ankica Rosandić- moje pitanje je opstanak Srednje škole Gračac, vrlo je važno jer već je drugu godinu zaredom mali broj upisanih, ove godine nema dovoljno upisanih za ekonomiste. Od 26 učenika osmaša samo je jednom bio prioritet Gračac. Za tehničara zaštite prirode upisano je dvoje iz Gračaca, dvoje iz Lovinca i jedan ponavljač. Ružica Tulumović: većina učenika je nezaintereisrana. Ankica Rosandić- djeca više nisu zainteresirana za ostanak, mi smo se tu tada dobro borili da se škola otvori, tada su bili razredni odjeli od 30-ak učenika, dobili su dobru podlogu. Moja djeca su išla tu, dobili su dobru podlogu za fakultet i završili zahtjevne fakultete. Profesori se jako trude, nude laptope, financiramo im udžbenike. Nekidan smo bili kod ravnateljice, imala je dobru promidžbu, nije do škole niti do ravnateljice. Ona smatra da bi možda mogli pomoći da stipendiramo djecu koja se upišu ovdje ili organiziramo prijevoz iz drugih mjesta. Bojana Fumić: da Općina organizira prijevoz to baš nije moguće, imaju prijevoz već sufinanciran od države, županije i općine, a županija kao osnivač organizira poseban prijevoz tamo gdje nema javnog. Anka Šulentić- rendžeri imaju slabu zapošljivost. Viktor Kupčak- kod nas u Parku prirode na Cerovačkim špiljama neki koji su tu završili sada rade. Rade Dubajić- škola u Srbu je mala područna, ali ima bolji pristup, klinci su danas previše informirani, otišli smo od suštine u formu. Vinka Grubešić- ako imaju mogućnosti i žele negdje drugdje, zašto ne? Ružica Tulumović- 4 ekonomista i 2 rendžera prošle godine, škola nije mogla oformiti odjeljenja, prebacila ih je u ekonomski smjer. Ima onih koje žele drugo zanimanje, ali neki samo žele otići iz Gračaca. Tadija Šišić- odlična tema, znam koje smo imali muke da je uopće dobijemo, isti takav napor treba i da se sačuva. Muku smo mučili za nagibni vlak da staje, jer ako se ne reagira odmah, kasno je. Načelnik- razmislite o nekim stipendijama za iduću godinu. Predsjednica zatvara aktualni sat u18, 05.

Predlaže dnevni red kao u pozivu:

**DNEVNI RED:**

1. Prijedlog Izvještaja o izvršenju Proračuna Općine Gračac za 01. 01. 2023. do 31. 12. 2023. godine
2. Prijedlog Zaključka o usvajanju Izvješća o izvršenju Programa građenja komunalne infrastrukture na području Općine Gračac za 2023. godinu
3. Prijedlog Zaključka o usvajanju Izvješća o izvršenju Programa održavanja komunalne infrastrukture na području Općine Gračac za 2023. godinu
4. Prijedlog Zaključka o usvajanju Izvješća o realizaciji Programa utroška sredstava od poljoprivrednog zemljišta u vlasništvu Republike Hrvatske za 2023. godinu
5. Prijedlog I. Izmjena i dopuna Proračuna Općine Gračac za 2024. godinu
6. Prijedlog Izmjene i dopune Programa javnih potreba u kulturi i religiji Općine Gračac za 2024. godinu
7. Prijedlog Izmjene i dopune Programa javnih potreba u školstvu, predškolskom odgoju i obrazovanju za 2024. godinu
8. Prijedlog izmjene i dopune Socijalnog programa Općine Gračac za 2024. godinu
9. Prijedlog Izmjene i dopune Programa građenja komunalne infrastrukture na području Općine Gračac za 2024. godinu
10. Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2024. godinu
11. Prijedlog Izmjene i dopune Programa utroška sredstava šumskog doprinosa za 2024. g.
12. Prijedlog Izmjene i dopune Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2024. godini
13. Prijedlog Programa poticanja razvoja poduzetništva za 2024. godinu
14. Prijedlog Programa sufinanciranja mikročipiranja i sterilizacije pasa za 2024. godinu
15. Prijedlog Odluke o zakupu i kupoprodaji poslovnog prostora
16. Prijedlog Odluke o davanju na privremeno i povremeno korištenje poslovnog prostora

Prijedloga za izmjene i dopune nema, vijećnici glasuju te s 10 ZA, nitko PROTIV, nitko uzdržan (od ukupno 10 nazočnih vijećnika), jednoglasno usvajaju dnevni red koji glasi:

**DNEVNI RED:**

1. Prijedlog Izvještaja o izvršenju Proračuna Općine Gračac za 01. 01. 2023. do 31. 12. 2023. godine
2. Prijedlog Zaključka o usvajanju Izvješća o izvršenju Programa građenja komunalne infrastrukture na području Općine Gračac za 2023. godinu
3. Prijedlog Zaključka o usvajanju Izvješća o izvršenju Programa održavanja komunalne infrastrukture na području Općine Gračac za 2023. godinu
4. Prijedlog Zaključka o usvajanju Izvješća o realizaciji Programa utroška sredstava od poljoprivrednog zemljišta u vlasništvu Republike Hrvatske za 2023. godinu
5. Prijedlog I. Izmjena i dopuna Proračuna Općine Gračac za 2024. godinu
6. Prijedlog Izmjene i dopune Programa javnih potreba u kulturi i religiji Općine Gračac za 2024. godinu
7. Prijedlog Izmjene i dopune Programa javnih potreba u školstvu, predškolskom odgoju i obrazovanju za 2024. godinu
8. Prijedlog izmjene i dopune Socijalnog programa Općine Gračac za 2024. godinu
9. Prijedlog Izmjene i dopune Programa građenja komunalne infrastrukture na području Općine Gračac za 2024. godinu
10. Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2024. godinu
11. Prijedlog Izmjene i dopune Programa utroška sredstava šumskog doprinosa za 2024. g.
12. Prijedlog Izmjene i dopune Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2024. godini
13. Prijedlog Programa poticanja razvoja poduzetništva za 2024. godinu
14. Prijedlog Programa sufinanciranja mikročipiranja i sterilizacije pasa za 2024. godinu
15. Prijedlog Odluke o zakupu i kupoprodaji poslovnog prostora
16. Prijedlog Odluke o davanju na privremeno i povremeno korištenje poslovnog prostora

Na upit predsjednice o tome ima li primjedbi na zapisnik s prethodne, 22. sjednice, nitko od vijećnika nije iznio primjedbu, stoga se isti smatra jednoglasno usvojenim.

**Ad/1** Prijedlog Izvještaja o izvršenju Proračuna Općine Gračac za 01. 01. 2023. do 31. 12. 2023. godine. Manuela Filipović kao izvjestiteljica ispred predlagatelja općinskog načelnika ukratko iznosi prihode i rashode, značajnija razlika su kapitalne pomoći iz državnog proračuna ostvarene na samom kraju godine, iznos nije bio planiran pa je tolika razlika. Dostavljen je pisani prijedlog i obrazloženje. Prijava za raspravu nema. Vijećnici glasuju te s 10 ZA, nitko PROTIV, nitko uzdržan (od ukupno 10 nazočnih vijećnika), jednoglasno donose

**Izvještaj o izvršenju Proračuna Općine Gračac za 01. 01. 2023. do 31. 12. 2023. godine**

koji se prilaže i sastavni je dio ovog zapisnika.

**Ad/2** Prijedlog Zaključka o usvajanju Izvješća o izvršenju Programa građenja komunalne infrastrukture na području Općine Gračac za 2023. godinu. Svjetlana Valjin kao izvjestiteljica ispred predlagatelja općinskog načelnika ukratko obrazlaže pisani prijedlog: izvršenje dosta dobro, inflatorni pritisci i dinamika radova nekad utječu da se rastegne i prenosi u iduću godinu. Prijava za raspravu nema. Vijećnici glasuju te s 10 ZA, nitko PROTIV, nitko uzdržan (od ukupno 10 nazočnih vijećnika), jednoglasno donose

**Zaključak o usvajanju Izvješća o izvršenju**

**Programa građenja komunalne infrastrukture na području Općine Gračac za 2023. godinu**

koji se prilaže i sastavni je dio ovog zapisnika.

**Ad/3** Prijedlog Zaključka o usvajanju Izvješća o izvršenju Programa održavanja komunalne infrastrukture na području Općine Gračac za 2023. godinu. Svjetlana Valjin kao izvjestiteljica ispred predlagatelja općinskog načelnika ukratko obrazlaže pisani prijedlog: 82 % po indeksu, ne znam koliko je prigovora i žalbi bilo, zimska služba radila je svoj posao, u Srbu bi možda moglo biti bolje. Građani ne prigovoraju puno, ali i kada prigovore sve se brže rješava i otklanja. Milorad Stanisavljević: nema potrebe sve dodatno obrazlagati, dobili smo materijale. Načelnik- probat ćemo prvi put s frezom prema Javorniku, 3 km za 5 tisuća eura. Rajko Obradović: kažu da treba paziti kad prva kiša padne. Načelnik- ako drugi put prođe problem je, inače puno jeftinije od kombinirke, nadam se u budućnosti da ćemo uspjeti riješiti još jedan traktor. Vijećnici glasuju te s 10 ZA, nitko PROTIV, nitko uzdržan (od ukupno 10 nazočnih vijećnika), jednoglasno donose

**Zaključak o usvajanju Izvješća o izvršenju**

**Programa održavanja komunalne infrastrukture na području Općine Gračac za 2023. godinu**

koji se prilaže i sastavni je dio ovog zapisnika.

**Ad/4** Prijedlog Zaključka o usvajanju Izvješća o realizaciji Programa utroška sredstava od poljoprivrednog zemljišta u vlasništvu Republike Hrvatske za 2023. godinu. Svjetlana Valjin: što je bilo sporno zadnji put, pitajte? Prijava za raspravu nema. Vijećnici glasuju te s 10 ZA, nitko PROTIV, nitko uzdržan (od ukupno 10 nazočnih vijećnika), jednoglasno donose

**Zaključak o usvajanju Izvješća o realizaciji Programa utroška sredstava od poljoprivrednog zemljišta u vlasništvu Republike Hrvatske za 2023. godinu**

koji se prilaže i sastavni je dio ovog zapisnika.

**Ad/5** Prijedlog I. Izmjena i dopuna Proračuna Općine Gračac za 2024. godinu

Manuela Filipović kao izvjestiteljica ispred predlagatelja općinskog načelnika ukratko obrazlaže prijedlog, koji je s obrazloženjem dostavljen u pisanom obliku. Predloženo je povećanje za oko 283 tisuće eura. Neki se rashodi možda neće u ovoj godini ostvariti u potpunosti, povećani su na razdjelu Jedinstvenog upravnog odjela te kod proračunskih korisnika. Načelnik navodi da je nešto već realizirano i završeno pa se sukladno tome usklađuje; prireza više nema. Prijava za raspravu nema. Vijećnici glasuju te s 10 ZA, nitko PROTIV, nitko uzdržan (od ukupno 10 nazočnih vijećnika), jednoglasno donose

**I. Izmjene i dopune Proračuna Općine Gračac za 2024. godinu**

koje se prilažu i sastavni su dio ovog zapisnika.

**Ad/6** Prijedlog Izmjene i dopune Programa javnih potreba u kulturi i religiji Općine Gračac za 2024. godinu. Anka Šulentić u ime predlagatelja: vijećnicima je dostavljen ispravak kod rashoda za Sajam jeseni, ispravno je 4.800,00 kako proizlazi iz proračuna. Povećano ukupno za 21.847,00 eura. Sve aktivnosti iste. Uskrs smanjen prema realizaciji. Prijava za raspravu nema. Vijećnici glasuju te s 10 ZA, nitko PROTIV, nitko uzdržan (od ukupno 10 nazočnih vijećnika), jednoglasno donose

**Izmjene i dopune**

**Programa javnih potreba u kulturi i religiji Općine Gračac za 2024. godinu**

koje se prilažu i sastavni su dio ovog zapisnika.

Rajko Obradović prijavljuje svoj odlazak sa sjednice u 18, 22 sati te je od tog trenutka sjednici nazočno 9 od 13 vijećnika.

**Ad/7** Prijedlog Izmjene i dopune Programa javnih potreba u školstvu, predškolskom odgoju i obrazovanju za 2024. godinu. Anka Šulentić u ime predlagatelja: vijećnicima je dostavljen ispravak, vrtić je imao u zadnji trenutak neke izmjene. Prijava za raspravu nema. Vijećnici glasuju te s 9 ZA, nitko PROTIV, nitko uzdržan (od ukupno 9 nazočnih vijećnika), jednoglasno donose

**Izmjene i dopune**

**Programa javnih potreba u školstvu, predškolskom odgoju**

**i obrazovanju za 2024. godinu**

koje se prilažu i sastavni su dio ovog zapisnika.

**Ad/8** Prijedlog izmjene i dopune Socijalnog programa Općine Gračac za 2024. godinu

Anka Šulentić: ovdje je promijenjen cenzus za božićnice za umirovljenike, povećan je na 350 eura zbog povećanja mirovina; izmjena kod pedijatra, budući da za sada nema mogućnosti; povećana je masa sredstava za novorođenčad zbog povećane realizacije ove godine. Prijava za raspravu nema. Vijećnici glasuju te s 9 ZA, nitko PROTIV, nitko uzdržan (od ukupno 9 nazočnih vijećnika), jednoglasno donose

**Izmjene i dopune**

**Socijalnog programa Općine Gračac**

**za 2024. godinu**

koje se prilažu i sastavni su dio ovog zapisnika.

**Ad/9** Prijedlog Izmjene i dopune Programa građenja komunalne infrastrukture na području Općine Gračac za 2024. godinu. Svjetlana Valjin je izvjestitelj ispred načelnika kao predlagatelja. Prijava za raspravu nema. Vijećnici glasuju te s 9 ZA, nitko PROTIV, nitko uzdržan (od ukupno 9 nazočnih vijećnika), jednoglasno donose

**Izmjene i dopune Programa građenja komunalne infrastrukture na području Općine Gračac za 2024. godinu**

koje se prilažu i sastavni su dio ovog zapisnika.

**Ad/10** Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2024. godinu. Svjetlana Valjin: ako ima pitanja, program je u skladu s proračunom. Prijava za raspravu nema. Vijećnici glasuju te s 9 ZA, nitko PROTIV, nitko uzdržan (od ukupno 9 nazočnih vijećnika), jednoglasno donose

**Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2024. godinu**

koje se prilažu i sastavni su dio ovog zapisnika.

**Ad/11** Prijedlog Izmjene i dopune Programa utroška sredstava šumskog doprinosa za 2024. g.

Izvjestiteljica je Svjetlana Valjin. Prijava za raspravu nema. Vijećnici glasuju te s 9 ZA, nitko PROTIV, nitko uzdržan (od ukupno 9 nazočnih vijećnika), jednoglasno donose

**Izmjene i dopune Programa utroška sredstava**

**šumskog doprinosa za 2024. godinu**

koje se prilažu i sastavni su dio ovog zapisnika.

**Ad/12** Prijedlog Izmjene i dopune Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2024. godini. Svjetlana Valjin: ako se aktiviraju u prodaji, bit će više. Prijava za raspravu nema. Vijećnici glasuju te s 9 ZA, nitko PROTIV, nitko uzdržan (od ukupno 9 nazočnih vijećnika), jednoglasno donose

**Izmjene i dopune Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2024. godini**

koje se prilažu i sastavni su dio ovog zapisnika.

**Ad/13** Prijedlog Programa poticanja razvoja poduzetništva za 2024. godinu

Bojana Fumić: prijedlog je kao dosadašnji, prošao je javno savjetovanje, pisano obrazloženje prijedloga i izvješće o savjetovanju su priloženi. Bit će raspisan javni poziv. Prijava za raspravu nema. Vijećnici glasuju te s 9 ZA, nitko PROTIV, nitko uzdržan (od ukupno 9 nazočnih vijećnika), jednoglasno donose

**Program poticanja razvoja poduzetništva za 2024. godinu**

koji se prilaže i sastavni je dio ovog zapisnika.

**Ad/14** Prijedlog Programa sufinanciranja mikročipiranja i sterilizacije pasa za 2024. godinu

Bojana Fumić: prijedlog je kao i prošle godine, prošao je javno savjetovanje, pisano obrazloženje prijedloga i izvješće o savjetovanju su priloženi. Mikročipiranje se financira u potpunosti, a sterilizacija do određenog limita. Kad se ugovori s veterinarskim ambulantama bit će objavljen javni poziv koji će biti otvoren do kraja godine, odnosno do utroška sredstava. Boban Brkić: i u Kninu ima dobra ambulanta. Prijava za raspravu više nema. Vijećnici glasuju te s 9 ZA, nitko PROTIV, nitko uzdržan (od ukupno 9 nazočnih vijećnika), jednoglasno donose

**Program sufinanciranja mikročipiranja i sterilizacije pasa za 2024. godinu**

koji se prilaže i sastavni je dio ovog zapisnika.

**Ad/15** Prijedlog Odluke o zakupu i kupoprodaji poslovnog prostora

Bojana Fumić: prijedlog je također prošao javno savjetovanje, pisano obrazloženje prijedloga i izvješće o savjetovanju su priloženi. Za dodjelu prostora neprofitnim udrugama koje provode programe javih potreba bit će posebna odluka koja je u izradi. Prijava za raspravu nema. Vijećnici glasuju te s 9 ZA, nitko PROTIV, nitko uzdržan (od ukupno 9 nazočnih vijećnika), jednoglasno donose

**Odluku o zakupu i kupoprodaji poslovnog prostora**

koja se prilaže i sastavni je dio ovog zapisnika.

**Ad/16** Prijedlog Odluke o davanju na privremeno i povremeno korištenje poslovnog prostora

Bojana Fumić: i ovaj prijedlog je prošao javno savjetovanje, pisano obrazloženje prijedloga i izvješće o savjetovanju su priloženi. Slična odluka postojala je i sada, iznosi su nešto zaokruženi. I dalje se iznimno za neke događaje od javnog interesa ili koji se provode u suradnji s Općinom može ustupiti prostor iznimno bez naknade. Prijava za raspravu nema. Vijećnici glasuju te s 9 ZA, nitko PROTIV, nitko uzdržan (od ukupno 9 nazočnih vijećnika), jednoglasno donose

**Odluku o davanju na privremeno i povremeno korištenje poslovnog prostora**

koja se prilaže i sastavni je dio ovog zapisnika.

Završeno u 18, 38.

**ZAPISNIČAR: PREDSJEDNICA:**

**Bojana Fumić, univ. mag. iur. Ankica Rosandić, uč. raz. nast.**